Marx Brothers

Le Marx Brothers ("Fratres Marx") era un gruppo comic cuje membros era (a varie tempores) o tres o quatro del cinque fratres Marx.

Originalmente le gruppo includeva Chico, Harpo, Groucho, e Gummo Marx, qui habeva un acto theatral. In 1918, durante le Prime Guerra Mundial, Gummo deveniva un conscripto in le armea statounitese e Zeppo, le fratre le plus juvene, reimplaciava le in le acto. In 1921 le gruppo faces un film silente, Humor Risk, que era solmente monstrate un vice e nunc es pensate a ser perdite.

In 1929 le gruppo cambiava ab theatros a cinema, faciente loe prime film del Marx Brothers con sono, The Cocoanuts. Post lor quinte (Duck Soup) Zeppo partiva del acto e le altere tres fratres continuava e faceva octo filmes plus, le ultime (Love Happy, que includeva Marilyn Monroe in su prime rolo cinematic importante) in 1949. Le actrice Margaret Dumont jocava partes importante in septe del filmes del Marx Brothers; Groucho describeva le como "practically the fourth Marx Brother" ("quasi le quarte Fratre Marx").

Zeppo e Gummo formava un agentia theatral cuje clientela includeva lor fratres Groucho, Harpo, e Chico.

 Filmographia 
Con Groucho, Harpo, Chico e Zeppo:
 Humor Risk (1921), previdite un vice e nunquam depost presentate publicamente; pensate a ser perdite
 The Cocoanuts (1929), Paramount Pictures; basate in un 1925 Marx Brothers Broadway musical
 Animal Crackers (1930), Paramount; basate in un 1928 Marx Brothers Broadway musical
The House That Shadows Built (1931) (non un "film del Marx Brothers" ma illo contene un sequentia con le Marx Brothers), Paramount
Monkey Business (1931), Paramount
Horse Feathers (1932), Paramount
Duck Soup (1933), Paramount

Con Groucho, Harpo, e Chico (ma sin Zeppo):
A Night at the Opera (1935), Metro-Goldwyn-Mayer (MGM)
A Day at the Races (1937), MGM
Room Service (1938), RKO Radio Pictures; basate in un 1937 Broadway ludo in le qual le Marx Brothers non participava
At the Circus (1939), MGM
Go West (1940), MGM
The Big Store (1941), MGM (intendite a ser lor ultime film)
A Night in Casablanca (1946), United Artists
Love Happy (1949), United Artists

 Referentias 
Categoria:Marx Brothers